PATVIRTINTA

Viešosios įstaigos „Klaipėdos šventės“

Direktoriaus 2021 m. kovo 29 d.

įsakymu Nr. (5.9) 7-5

**VIEŠOJI ĮSTAIGA „KLAIPĖDOS ŠVENTĖS“**

**EUROPOS JAUNIMO SOSTINĖS 2021 RĖMIMO PROGRAMOS PROJEKTAS „KLAIPĖDOS EUROPOS JAUNIMO SOSTINĖS 2021 KOORDINAVIMO, BENDRADARBIAVIMO IR KOMUNIKACIJOS UŽTIKRINIMAS“**

**PLATFORMŲ „JUNGTYS“ IR „POTENCIALAS“ PROGRAMŲ KOORDINATORIAUS**

**PAREIGYBĖS APRAŠYMAS**

**I. PAREIGYBĖ**

1. Viešosios įstaigos „Klaipėdos šventės“ (toliau – įstaiga) platformų „Jungtys“ ir „Potencialas“ programų koordinatoriaus pareigybės aprašymas reglamentuoja įstaigos darbuotojo, dirbančio pagal projektinę darbo sutartį, darbinę veiklą.

2. Pareigybės paskirtis – projekto „Klaipėda - Europos jaunimo sostinė 2021“ platformų „Jungtys” ir „Potencialas“ programos kokybiško įgyvendinimo užtikrinimas bei kitos su programos įgyvendinimu susijusios užduotys.

3. Pareigybės pavaldumas: platformų „Jungtys“ ir „Potencialas“ koordinatorius tiesiogiai pavaldus „Klaipėda – Europos jaunimo sostinė 2021” projekto vadovui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip aukštąjį universitetinį išsilavinimą arba ne žemesnį kaip aukštąjį neuniversitetinį išsilavinimą;

4.2. turėti ne mažesnę kaip 1 metų vadybinės, koordinavimo ir administravimo darbo patirties;

4.3. išmanyti Lietuvos Respublikoje bei Europoje veikiančius jaunimo politikos principus ir būti susipažinus su savivaldybėje įgyvendinamu jaunimo politikos modeliu;

4.4. būti susipažinusiam su jaunimo politiką įgyvendinančiomis užsienio valstybių įstaigomis ir institucijomis;

4.5. būti susipažinusiam su Europos Sąjungos teisės aktais, tarptautinėmis sutartimis ir susitarimais, kitais tarptautiniais teisės aktais, reglamentuojančiais jaunimo politiką;

4.6. būti gerai susipažinus su Klaipėdos miesto savivaldybės pateikta paraiška ir paraiškos priedais Europos jaunimo sostinės 2021 titului gauti, paraiškos Europos jaunimo sostinės 2021 titului gauti gautomis vertintojų išvadomis ir rekomendacijomis bei Europos jaunimo forumo pateiktu galutiniu vertinimu Klaipėdos EJS2021 projektui; pasirašyta bendradarbiavimo sutartimi tarp Klaipėdos miesto savivaldybės ir Europos jaunimo forumo bei Europos jaunimo sostinės sąlygomis (angl. *European youth capital terms and conditions*); Europos jaunimo sostinės politikos vadovu (angl. *European youth capital terms and conditions*); Europos jaunimo sostinės politikos vadovu (angl. *European Youth Capital Policy Toolkit*), įskaitant šiame vadove įvardytus dokumentus (*Revised European Charter on the Participation of Young People in Local and Regional Life*, EU Jaunimo strategija 2019–2027, 8 Kokybiškos jaunimo politikos standartais (angl. *8 Quality Youth Policy Standards*), *Council of Europe Youth Work Portfolio*, *The 2030 Agenda for Sustainable Development* ir kt.);

4.7. mokėti anglų kalbą įgudusio vartotojo lygmens B2 lygiu;

4.8. turėti puikius laiko planavimo gebėjimus, gebėjimą koordinuoti kelias užduotis tuo pačiu metu, gebėti išsiskirti prioritetus ir būti dėmesingam detalėms;

4.9. gebėti dirbti savarankiškai bei komandoje;

4.10. mokėti analizuoti, sisteminti, apibendrinti ir pritaikyti kitų užsienio šalių jaunimo politikos principus, informaciją ir modelius kuruojant numatytas programas;

4.11. gebėti sklandžiai dėstyti mintis raštu ir žodžiu, sugebėti priimti sprendimus, spręsti klausimus, priskirtus jo kompetencijai;

4.12. mokėti dirbti „Microsoft Office” programiniu paketu bei naudotis šiuolaikinėmis ryšio priemonėmis ir technologijomis;

4.13. turėti gerus informacijos pristatymo sugebėjimus bei įgūdžius;

4.14. išmanyti lietuvių norminę, kanceliarinę kalbą ir stilių, kalbos kultūros reikalavimus.

**III. ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. atlieka projekto „Jungtys” ir „Potencialas“ programos platformų veiklų monitoringą ir koordinavimą, renka ir sistemina teikia informaciją ataskaitoms;

5.2. palaiko ir plečia projekto partnerių kontaktų tinklą vietiniu, nacionaliniu ir tarptautiniu mastu, koordinuoja, inicijuoja ir įgyvendina bendrus projektus;

5.3. renka ir sistemina informaciją apie Lietuvoje ir užsienyje vykstančius jaunimo renginius, konferencijas, mokymus ir kt. veiklas, aktualias įgyvendinant „Europos jaunimo sostinė 2021“ projektą;

5.4. užtikrina ambasadorių, jaunimo ir su jaunimu dirbančių organizacijų įsitraukimo į „Klaipėda - Europos jaunimo sostinė 2021” projekto veiklas;

5.5. prisideda prie kitų „Europos jaunimo sostinė 2021“ veiklų įgyvendinimo ir organizacinių procesų, susijusių su projekto koordinavimu, bendradarbiavimo ir komunikacijos užtikrinimu;

5.6. bendrauja ir palaiko kontaktus su Klaipėdos miesto jaunimo reikalų taryba, Klaipėdos miesto savivaldybės taryba, Klaipėdos miesto savivaldybės administracijos darbuotojais;

5.7. bendradarbiauja su Europos jaunimo sostinės 2021 platformų koordinatoriais;

5.8. dalyvauja bendruose Klaipėdos – Europos jaunimo sostinės 2021 komandos susitikimuose;

5.9. savarankiškai planuoja ir organizuoja savo darbinę veiklą;

5.10. užtikrina tinkamą dokumentacijos tvarkymą ir saugojimą;

5.11. pagal kompetenciją ir (ar) pavedimą inicijuoja, vykdo mažos vertės prekių, paslaugų viešuosius pirkimus, rengia vykdomų viešųjų pirkimų prekių, paslaugų pirkimų technines specifikacijas ir kitus dokumentus, susijusius su projekto „Jungtys” ir „Potencialas“ programos platformų veiklų įgyvendinimu;

5.12. laiku atlieka kitus su funkcijomis susijusius direktoriaus nenuolatinio pobūdžio pavedimus tam, kad būtų pasiekti įstaigos tikslai įgyvendinant „Klaipėdos – Europos jaunimo sostinės 2021 koordinavimo, bendradarbiavimo ir komunikacijos užtikrinimas”;

5.13. bendradarbiauja su kitais darbuotojais, keisdamasis su jais reikiama informacija ir dokumentais, būtinais įstaigos funkcijoms, susijusioms su kokybišku „Klaipėdos – Europos jaunimo sostinės 2021 koordinavimo, bendradarbiavimo ir komunikacijos užtikrinimas” projekto įgyvendinimu, atlikti.

\_\_\_\_\_\_\_\_\_\_\_